2001eko Azpeitiko Euskal Antzerki Topaketak

2001eko Azpeitiko Euskal Antzerki Topaketak gertakari honen 19.Edizioa izan zen. Azaroaren 9tik abenduaren 4ra arte ospatu zen Soreasu aretoan eta kartel egilea Imanol Kerejeta izan zen, lehiaketa bidez. 

Edizio hau topaketen trantsizio urte gisa ulertzen da, izan ere, Zelaitxo aretoak bere ateak itxi zituen eta Soreasuk antzerkigintzarako baldintza egokiak bete jabe jarraitzen zuen. Gauzak horrela, antzerki talde bakarra igotzen da oholtzara edizio honetan, herriko Lakrikun Antzerki Taldea, eta bertan behera gelditzen dira eskola antzerkiak eta irrati lehiaketa. Emanaldi bakarra izanik, ez zen sari banaketarik egon.

Topaketen antolatzaile nagusiek hausnarketa urte gisa zehazten dute edizio hau, ordura arteko ibilbidea azpimarratu eta etorkizunaz pentsatzekoa. Horregatik, edizio honetako liburuxkak 1983tik 2000ra arteko Azpeitiko Euskal Antzerki Topaketen laburpen bat biltzen du eta erakusketa bat ere antolatzen da, 19 edizioetako materialarekin.
 
Antzezlan bakarra izanik, bestelako ekintzak antolatzen dira topaketan. Mikel Garmendia omentzen da eta Pako Aristi arduratzen da bere biografia idazteaz. Anjel Illarramendik idatzitako "Emakumezkoen zapatak" opera ere aurkezten da.

Egitaraua 

 Lehena eta oraina bateginik / Sahatsa Dantza Taldearen 25.urteurrena.
 Bertsolari txapelketa nagusia 2001 / Final aurreko 3.ekitaldia
 Euskal ezkontza (Kaleetan zehar) / "Hau da" kultur elkarteak eta udalak antolatuta.
 Laburmetraiak "Musikaz blai" 
 Antzerki emanaldia

Erreferentziak

Kanpo estekak 

Azpeitiko Euskal Antzerki Topaketak
2001 Euskal Herrian